***Василиса Прекрасна*** (руски: *Василиса Прекрасная*) — рачно цртан анимиран филм од 1977 година во режија на Владимир Пекар  и е направен од студиото Сојузмултфилм.  Приказната е според руската народна приказна „Принцезата жаба".

Содржина
--------

Царот сака неговите три сина да се оженат. Браќата се собираат на едно отворено поле и стрелаат во различни насоки. Стрелата на најстариот син паѓа во Бојарски Двор, кај ќерката на Бојар, стрелата на средниот син - паѓа во дворот на трговец, а стрелата на најмладиот син Иван паѓа во мочуриштето. Иван на почетокот не сака да ја земе жабата за невеста, но таа ќе успее да го убеди. Потоа, царот на секоја невеста ѝ дава по 3 задачи да види која од нив е најдостојна за кралското семејство.

За првата задача, тој бара сите три невести да му направат кошула која е „соодветна за еден крал". Таа вечер Иван е очаен поради тоа што неговата невеста е жаба, но принцезата жаба, Василица, му кажува да оди да се одмори. Додека Иван спие, Василица се претвора во нејзината човечка форма. Потоа ја прави најубавата кошула за царот. Откако ќе му бидат покажани кошулите, на царот воопшто не му се допаѓаат другите кошули, а кошулата на Василица ја прогласува за најубава. Потоа им ја дава втората задача: да се испече торта соодветна за прославата на неговиот празник.

Таа вечер, двете други невести се обидуваат тајно да ја следат Василица, но наскоро заминуваат откако ќе сфатат дека таа сè уште е жаба. Василица потоа се претвора во нејзината човечка форма за да го заврши печењето на нејзината торта. Следниот ден, царот повторно ја прогласува тортата на Василица како најдобра од трите. Потоа тој бара неговите синови да ги донесат своите невести во замокот следната вечер, на една убава веселба. Иван повторно е вознемирен затоа што ќе мора да ја покаже својата невеста-жаба, но Василица му вели тој да оди на веселбата, а таа подоцна ќе дојде.

Сите пристигнуваат на веселбата, а царот забележува дека Иван пристигнува сам. Го прашува каде е неговата невеста. Во тој момент, Василица, во својата човечка форма, пристигнува во кочија. Сите се изненадени од убавината и елеганцијата на невестата на Иван. Во текот на веселбата, Василица и понатаму сите ги импресионира со своето танцување и магија. Останатите невести се обидуваат да ја имитираат, но ќе создадат хаос и ќе го налутат царот со својата глупост.

Додека никој не гледа, Иван се прикрадува во својата соба и се обидува да ја најде жабата. Се разбира, тој не наоѓа ништо - освен една стара кожа од жаба на подот. Иван лекоумно ја фрла кожата на жабата во огништето. Веднаш потоа се појавува Василица. Тажно го прекорува и му објаснува дека требал да чека само уште три дена и тогаш ќе можеа да бидат заедно. Додека се претвора во жаба, му вели дека ако навистина ја сака, ќе оди да ја бара преку ридовите. Потоа таа исчезнува.

Иван тргнува да ја најде Василица. По патот ќе сретне мечка, зајак, штука и патка, и на сите ќе им помогне. Потоа ја среќава Баба Јага. Таа му кажува дека Василица е проколната од моќен волшебник. За да ја врати Василица, Иван мора да го победи волшебникот така што ќе го уништи неговото кралство. Со помош на животните на кои Иван претходно им помогна, тој го победува волшебникот. На крајот, Василица и Иван се венчаваат и живеат среќно засекогаш.

Синхронизација
--------------

* Евгениј Леонов како Цар
* Михаил Кононов како Иван
* Ана Каменкова како Василица Прекрасна
* Анастасија Георгиевска како Баба Јага

Поврзано
--------

* Василица прекрасна (филм од 1939 година)

Наводи
------

1. 1 2  „Наши мультфильмы". Архивирано од изворникот на 2007-08-31. Посетено на 2007-08-31.
2. ↑  Каталог мультфильмов онлайн
3. ↑  Василиса Прекрасная (1977)
4. ↑  О художниках театра, кино и телевидения

Надворешни врски
----------------

* Аниматор.ру